Ukrainada «Moskvaga yetib boradigan» raketalar haqida ma'lum qilishdi

Ukrainalik harbiy mutaxassis Valentin Badrakning ma'lum qilishicha, Ukrainada «Moskvaga yetib borishi» mumkin bo‘lgan raketalar yaratilmoqda. U bu haqda UkrLife nashriga bergan intervyusida aytib o‘tdi.
Ekspertning ma'lum qilishicha, Rossiya bilan mojaro Ukrainada harbiy texnologiyalar rivojlanishining o‘sishiga sabab bo‘ldi. Uning so‘zlariga ko‘ra, ukrainalik muhandislar Rossiya qurolli kuchlardan ko‘ra ko‘proq ishlab chiqarish imkoniyatiga ega.
Badrakning ishonch bildirishicha, yangi qurol Kiyevga «muzokaralar ohangini o‘zgartirishi»ga imkon beradi, sababi bu raketalar bilan Ukraina rasmiylari «o‘z shartlarini belgilashi» mumkin bo‘ladi.
Eslatib o‘tamiz, avvalroq Ukraina «Shimoliy oqim - 2» mojarosi tufayli Rossiyaga «B rejasi» bilan tahdid qilgandi.